**Վիեննայի մետրոպոլիտեն** (գերմ.՝ U-Bahn Wien), մետրոպոլիտենի 5 գծերից բաղկացած համակարգ Ավստրիայի մայրաքաղաք Վիեննայում։ Այն S-Bahn-ի հետ համարվում է քաղաքի երկու ամենաարագ փոխադրամիջոցներից մեկը։

Վիեննայի մետրոպոլիտենը բացվել է 1976 թվականի մայիսի 8-ին։ Ներկայիս ցանցն ներառում է քաղաքային երկաթուղային գծերի որոշ հատվածներ, որոնք կառուցվել են 1898-1901 թվականներին։ 2013 թվականի հոկտեմբերին U2 գծի 3 կայարանների կառուցումով մետրոպոլիտենի գծերի ընդհանուր երկարությունը հասավ 78.5 կիլոմետրի, իսկ կայարանների թիվը դարձավ 104։ Գծերը չունեն անվանումներ։ Նրանք U1-ից համարակալվել են մինչև U6 (U-Bahn անունից)։ U5 գիծը դեռ կառուցված չէ։

Գծեր
----

Stadtbahn

| Գիծ | Առաջին և վերջին կայարաններ | Կառուցում | Երկարությունը (կմ) | Կայարաններ | Հարևան կայարանների միջին հեռավորությունը |
| --- | --- | --- | --- | --- | --- |
| U1 | Reumannplatz (Ռոյմանպլաց) ↔ Leopoldau (Լեոպոլդաու) | 1978—2006 | 14,541 | 19 | 808 մ |
| U2 | Karlsplatz (Կառլսպլաց) ↔ Seestadt (Զեեշտադտ) | 1980—2013 | 16,848 | 20 | 887 մ |
| U3 | Ottakring (Օտակրինգ) ↔ Simmering (Զիմերինգ) | 1991—2000 | 13,402 | 21 | 670 մ |
| U4 | Hütteldorf (Հյուտելդորֆ)↔ Heiligenstadt (Հայլիգենշտադտ) | 1976—1981 (մասամբ 1898-ից որպես Stadtbahn) | 16,361 | 20 | 861 մ |
| U6 | Siebenhirten (Զիբենհիրտեն)↔ Floridsdorf (Ֆլորիդսդորֆ) | 1989—1996 (մասամբ 1898-ից որպես Stadtbahn) | 17,347 | 24 | 754 մ |
|

### U1 գիծ

«Լեոպոլդաուից» «Կագրան» ուղևորվող գնացք

|  |
| --- |
| U1 (Ռոյմանպլաց — Լեոպոլդաու)
  |

Գույն՝ կարմիր
Գծի շինարարությունը սկսել է 1969 թվականին և ավարտվել է 1982-ին։ Առաջին հատվածը (Ռոյմանպլաց - Կառլսպլաց), բացվել է 1978 թվականի փետրվարի 25֊ին։ Նախապես պլանավորված էր կառուցել Ռոյմանպլացից Պրատերշտերն, որը հետագայում կերկարացվեր Դանուբի վրայով դեպի Կագրան։ Սակայն 1976 թվականին Ռայսբրյուկե կամրջի փլուզման պատճառով այդ երկարացումը նախատեսված ժամկետից շուտ սկսեց և ավարտին հասավ 1982 թվականի սեպտեմբերին։ 2000 թվականին սկսվեց դեպի Լեոպոլդաու կայարան տանող գծի մնացած շինարարությունը, որն ավարտվեց 2006 թվականի սեպտեմբերի 2-ին։

### U2 գիծ

|  |
| --- |
| U2 (Կառլսպլաց — Զեեշտադտ)
  |

Գույն՝ մանուշակագույն
Երկրորդ գիծը հիմնականում կազմված է 1960-ականներին կառուցված տրամվայի թունելներից։ Գիծը երկարացվել է երկու կողմերից և այժմ գնացքը Ասպերնշտրասից հասնում է մինչև Կառլսպլաց։ Տրամվայի նախկին թունելների կառուցվածքի պատճառով U2 գիծը Վիեննայի մետրոպոլիտենի ամենադանդաղ գիծն է։

Ֆուտբոլի Եվրոպայի 2008թ․-ի առաջնության համար 2008 թվականի մայիսի 10֊ին բացվեց 5 նոր կայարան։ 2010 թվականի հոկտեմբերի 2֊ին U2֊ի կայարաններն ավելացան 6-ով, և գիծը հասավ Ասպերնշտրաս։ 3 տարի հետո (հոկտեմբերի 5, 2013) բացվեց ևս 3 կայարան, և գիծը հասավ Զեեշտադտ։

### U3 գիծ

U3 գծի գնացք

|  |
| --- |
| U3 (Օտակրինգ - Զիմերինգ)
  |

Գույն՝ նարնջագույն
Մետրոյի երրորդ գիծը կառուցվել է 5 փուլով 1989 թվականից մինչև 2000 թվական։ Բոլոր կայարանները, բացառույթամբ երկուսը, ստորգետնյա են։

### U4 գիծ

U4 և U6 գծի գնացքները «Լենգենֆելդգաս» կայարանից դուրս գալուց

|  |
| --- |
| U4 (Հյուտելդորֆ — Հայլիգենշտադտ)
  |

Գույն՝ կանաչ
U4 գիծը կառուցվել է քաղաքային երկաթգծի (Standbahn) արդիականացմամբ, որը բացվել է 1898-1901 թվականներին։ Հայլիգենշտադտից մինչև Ֆրիդենսբրյուկե կայարան հատվածը շահագործման է հանձնվել 1976 թվականի մայիսի 8֊ին։ Կայարանների մեծ մասը վերգետնյա են։ U4 գիծը U3֊ին հատվում է մեկ կայարանում։ Մյուս բոլոր գծերի հետ հատվում է երկու տարբեր կայարաններում։

### U6 գիծ

U6 գծում օգտագործվում է տրամվայի տիպի շարժակազմ

|  |
| --- |
| U6 (Ֆլորիդսդորֆ — Զիբենհիրտեն)
  |

Գույն՝ դարչնագույն
Վեցերորդը Վիեննայի մետրոպոլիտենի ամենաերկար գիծն է։ Լենգենֆելդգասից մինչև Շպիտելաու այն անցնում է քաղաքային երկաթգծի նախկին ուղանցով։ Լենգենֆելդգասից Ֆիլադելֆիաբրյուկե ուղին անցնում է գետնի վրայով։ Գծի այս հատվածը բացվել է 1989 թվականին։ Հարավային՝ Զիբենհիրտեն - Ֆիլսդելֆիաբրյուկե հատվածը բացվել է 1995 թվականին։ Մեկ տարի հետո ավարտին հասավ հյուսիսային՝ Շպիտելաու - Ֆլորիդսդորֆ հատվածը։ Այստեղ կան ինչպես վերգետնյա, այնպես էլ ստորգետնյա կայարաններ։

Ի տարբերություն մյուս գծերի, U6֊ը չի անցնում քաղաքի կենտրոնով։ Գծի մեծ մասն ացնում է Գյուրտելի ուղանցով։

Ծանոթագրություններ
------------------

1. ↑  "Արխիվացված պատճենը" (PDF). Արխիվացված է the original (PDF) 2014 թ․ հունվարի 11-ին. Retrieved 2014 թ․ հունվարի 11.
2. ↑  "U2 auf verlängerter Strecke unterwegs" (in German). Wiener Linien. 2013 թ․ հոկտեմբերի 6. Արխիվացված է the original 2014 թ․ փետրվարի 3-ին. Retrieved 2014 թ․ ապրիլի 5. `{{cite web}}`: Unknown parameter `|trans_title=` ignored (`|trans-title=` suggested) (help)CS1 սպաս․ չճանաչված լեզու (link)
3. ↑  "U2-Verlängerung eröffnet" (in German). ORF Wien. 2013 թ․ հոկտեմբերի 5. Retrieved 2014 թ․ մարտի 9. `{{cite web}}`: Unknown parameter `|trans_title=` ignored (`|trans-title=` suggested) (help)CS1 սպաս․ չճանաչված լեզու (link)
4. ↑  "2014 Zahlen, Daten, Fakten - Unternehmen" (pdf) (in German). Wiener Linien. April 2015. pp. 3–4. Retrieved 2015 թ․ հուլիսի 3. `{{cite web}}`: Unknown parameter `|trans_title=` ignored (`|trans-title=` suggested) (help)CS1 սպաս․ չճանաչված լեզու (link)

Արտաքին հղումներ
----------------

* Վիեննայի մետրոպոլիտենի ինտերակտիվ քարտեզ Archived 2016-10-05 at the Wayback Machine.
* Վիեննայի մետրոպոլիտենի պաշտոնական կայք Archived 2013-04-30 at the Wayback Machine.
* Վիեննայի մետրոպոլիտեն Գերմաներեն/Անգլերեն
* 


|  |  |
| --- | --- |
|  | ***Վիեննայի մետրոպոլիտեն***էջը Վիքիպահեստում |



|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n91002039 · VIAF: 142029944 · WorldCat VIAF: 142029944 |

 |